open-index/open-wikipedia-markdown huggingface dataset:
อู-571 ดิ่งเด็ดขั้วมหาอำนาจ

**อู-571 ดิ่งเด็ดขั้วมหาอำนาจ** เป็นชื่อภาษาไทยของภาพยนตร์อเมริกันเรื่อง **U-571** นำแสดงโดย แมตทิว แมกคอนาเฮย์, บิลล์ แพกซ์ตัน, ฮาวีย์ ไคเทล, จอน บอง โจวี กำกับการแสดงโดย โจนาธาน มอสโทว์

## คำโปรย
* *Full Speed Ahead*

## เนื้อเรื่อง
ค.ศ. 1942 ในระหว่างสงครามโลกครั้งที่ 2 กองทัพเรือสหรัฐจับสัญญาณเรดาร์ได้ว่า เรือดำน้ำของนาซีเยอรมันรุ่น อู-571 (U-571) ลำหนึ่งจอดเสียลอยน้ำอยู่กลางมหาสมุทรแอตแลนติกเหนือ ที่สำคัญในเรือลำน้ำมีเครื่องส่งสัญญาณ "อีนิกม่า" (Enigma) อยู่ด้วย ซึ่งถ้ายึดเครื่องนี้มาได้จะเป็นจุดหักเหของยุทธบริเวณมหาสมุทรแอตแลนติกเลยทีเดียว

ดังนั้น ภารกิจพิเศษครั้งนี้จึงถูกกำหนดขึ้น เรือโท ไมค์ ดาห์ลเกร็น (บิลล์ แพ็กตัน) อดีตกัปตันเรือดำน้ำสมัยสงครามโลกครั้งที่ 1 ที่กำลังจะปลดระวางตนเอง ต้องกลับมาปฏิบัติหน้าที่อีกครั้ง โดยมี แอนดรูว์ ไทเลอร์ (แมทธิว แม็คคอนาเฮย์) นายทหารหนุ่มรุ่นน้องผู้คอยโอกาสที่จะขึ้นมาบังคับบัญชาเรือดำน้ำเองเป็นผู้ช่วย โดยภารกิจครั้งนี้มีผู้ล่วงรู้เพียงไม่กี่คน  ทั้งหมดจะต้องปลอมตัวเป็นทหารนาซีเยอรมันแสร้งเข้าไปช่วยเหลือเรือ อู-571 ลำนั้นและยึดไว้ให้ได้ แต่ขณะที่ปฏิบัติการอันน่าระทึกอยู่นั้น กัปตันดาห์ลเกร็นก็ถูกระเบิดเสียชีวิตกลางทะเล ไทเลอร์จึงต้องขึ้นควบคุมเรือแทน และยังต้องนำพาเรือที่ทั้งเสียและเก่าครึลำนี้พร้อมด้วยชีวิตนายทหารอีก 8 คน ที่บางคนเป็นเด็กหนุ่มเพิ่งจบชั้นมัธยมมาด้วยซ้ำฝ่าวิกฤตต่าง ๆ ไปให้ได้ ทั้งการโจมตีจากทั้งฝ่ายเยอรมันและฝ่ายสหรัฐอเมริกาเอง

## เสียงวิจารณ์
U-571 เป็นผลงานการกำกับเรื่องที่ 2 ของโจนาธาน มอสโทว์ ต่อจาก *[[เบรกดาวน์ คนเบรกแตก|Breakdown]]* ภาพยนตร์แอ๊คชั่นระทึกขวัญในปี ค.ศ. 1997 ที่ได้รับคำชมว่าสามารถสร้างบรรยายกาศกดดันความรู้สึกคนดูได้เป็นอย่างดี

สำหรับภาพยนตร์เรื่องนี้แล้ว นับได้ว่าเป็นภาพยนตร์ที่เกี่ยวกับสงครามโลกครั้งที่ 2 ที่มีงานสร้างและการออกแบบศิลป์ย้อนไปในยุคสมัยนั้นอย่างแท้จริง ซึ่งไม่ได้มีมานานแล้วสำหรับวงการภาพยนตร์ฮอลลีวู้ด จนมีการนำไปเปรียบเทียบกับเรื่อง *[[Das Boot]]* ภาพยนตร์ที่เกี่ยวกับเรือดำน้ำสมัยสงครามโลกครั้งที่ 2 อีกเรื่องหนึ่งก่อนหน้านั้นที่ประสบความสำเร็จ   และเมื่อเข้าฉายแล้วก็สามารถทำรายได้เป็นอันดับ 1 ของตารางบ็อกออฟฟิศได้ถึง 2 สัปดาห์ติดต่อกัน

ภาพยนตร์ได้รับเสียงวิจารณ์ว่าสร้างบรรยายกาศกดดันได้เป็นอย่างดี และได้ชนะเลิศรางวัลออสการ์ สาขาลำดับเสียงยอดเยี่ยม ในงานประกาศผลรางวัลออสการ์ ครั้งที่ 73 ด้วย แต่สำหรับ สนานจิตต์ บางสะพาน นักวิจารณ์ภาพยนตร์ชื่อดังชาวไทยได้เขียนวิจารณ์ภาพยนตร์เรื่องนี้ในหนังสือพิมพ์เดลินิวส์สรุปเป็นใจความสั้น ๆ ได้ว่า *"เป็นหนังที่ถีบลูกน้องจมน้ำ"*

## ดูเพิ่ม
* Das Boot
* อู-571
* อีนิกม่า

## อ้างอิง
* 
* 

## แหล่งข้อมูลอื่น
* [ข้อมูลจาก[IMDb]]

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ระดับพีจี-13
หมวดหมู่:ภาพยนตร์ระทึกขวัญ
หมวดหมู่:ภาพยนตร์เกี่ยวกับเรือดำน้ำ
หมวดหมู่:ภาพยนตร์โดยยูนิเวอร์แซลพิกเจอส์
สหพันธรัฐอินเดียตะวันตกในโอลิมปิกฤดูร้อน 1960

**สหพันธรัฐอินเดียตะวันตก** เข้าร่วมแข่งขันกีฬาโอลิมปิกฤดูร้อนครั้งที่ 17 ค.ศ. 1960 (พ.ศ. 2503) ณ กรุงโรม อิตาลีระหว่างวันที่ 25 สิงหาคม – 11 กันยายน พ.ศ. 2503 เป็นการเข้าร่วมแข่งขันกีฬาโอลิมปิกครั้งแรกและเป็นเพียงครั้งเดียว คณะกรรมการโอลิมปิกแห่งชาติของสหพันธรัฐอินเดียตะวันตก คือ สมาคมโอลิมปิกอินเดียตะวันตก เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ **BWI** (แต่ในการแข่งขันครั้งนี้ใช้รหัส ANT) นักกีฬาอินดีสตะวันตกได้รับเหรียญรางวัลรวมทั้งหมด 2 เหรียญ โดยแบ่งเป็น 0 เหรียญทอง 0 เหรียญเงิน และ 2 เหรียญทองแดง

## สรุปเหรียญรางวัล

### โอลิมปิกฤดูร้อน

## อ้างอิง

## แหล่งข้อมูลอื่น
* เว็บไซต์ทางการ

อินดีสตะวันตก
หมวดหมู่:ชาติในโอลิมปิกฤดูร้อน 1960
วัดบ้านระกาศ

**วัดบ้านระกาศ** เป็นวัดราษฎร์ในสังกัดคณะสงฆ์มหานิกาย มีที่ดินที่ตั้งวัดมีเนื้อที่ 24 ไร่ ได้รับพระราชทานวิสุงคามสีมาครั้งหลังสุด เมื่อวันที่ 9 ตุลาคม 2524 เขตวิสุงคามสีมา กว้าง 20 เมตร ยาว 40 เมตร ตั้งอยู่บริเวณพื้นที่ราบลุ่มริมฝั่งคลองบ้านระกาศในหมู่ที่ 4 บ้านคลองใหญ่ ตำบลบ้านระกาศ อำเภอบางบ่อ จังหวัดสมุทรปราการ ปัจจุบันมี พระครูวิมลวรวัฒน์ (เฉลิม ฐานวโร) เจ้าคณะตำบลบางบ่อ ดำรงตำแหน่งเจ้าอาวาส

สันนิษฐานว่าก่อตั้งประมาณ พ.ศ. 2320 โดยชาวบ้านที่อพยพจากอยุธยามาตั้งรกรากตามริมลำคลองสำโรงและบริเวณริมลำคลองบ้านระกาศหลังเสียกรุงศรีอยุธยาครั้งที่ 2 มีเกจิอาจารย์ที่เป็นที่สักการะคือ พระครูสมุทรธรรมคุณ (บุญมี ธมฺมิโก) อดีตเจ้าอาวาส

## ทำเนียบเจ้าอาวาส
ทำเนียบเจ้าอาวาสวัดบ้านระกาศ

***สิ่งศักดิ์สิทธิ์ของวัด**
** พระประธานในโบสถ์เก่า (หลวงพ่อใหญ่ หรือ หลวงพ่อเพชร)
** หลวงพ่อพระพุทธโสธรจำลอง
** รูปเหมือนพระครูสมุทรธรรมคุณ (บุญมี ธมฺมิโก)
** รูปเหมือนพระครูพิพัฒนิโรธกิจ (ปาน) วัดมงคลโคธาวาส (วัดบางเหี้ย)
** รูปเหมือนพระมงคลเทพมุนี (สด จนฺทสโร) วัดปากน้ำ ภาษีเจริญ
** พระราหูองค์ใหญ่ - แม่พระธรณี

## อ้างอิง

หมวดหมู่:วัดไทยในสังกัดคณะสงฆ์มหานิกาย
หมวดหมู่:วัดในอำเภอบางบ่อ
กระเบื้องโมเนีย

**กระเบื้องโมเนีย** () เป็นชื่อเรียกของกระเบื้องหลังคาคอนกรีตที่ใช้ในประเทศไทย เรียกตามบริษัทผู้ผลิตกระเบื้องหลังคาจากประเทศออสเตรเลีย ในปัจจุบันมีบริษัทที่ผลิตกระเบื้องโมเนียออกมาจำหน่ายหลายบริษัท มีรูปแบบของลอนและสีสันที่แตกต่างกัน แต่ขนาดโดยรวมจะใกล้เคียงกัน ส่วนบนของกระเบื้องโมเนียมีที่ยึดเกาะ และเจาะรูไว้สำหรับตอกตะปูเพื่อให้แข็งแรงขึ้น
ปลายกระเบื้องทำเป็นขอบบัวกันน้ำไหลย้อนเข้า ด้านข้างทำเป็นรางลิ้นเพื่อให้ซ้อนกันได้แนบสนิท ส่วนผสมของกระเบื้องโมเนีย ประกอบด้วย ปูน ทราย และ น้ำ (Mortar)
จากนั้นก็นำไปขึ้นรูปโดยการรีด จนได้หลังคาที่มีรูปลอนตามมาตรฐาน และนำไปบ่มกระเบื้องในห้องที่ควบคุม อุณหภูมิ และ ความชื้น จากนั้นก็นำไปเคลือบสี เพื่อให้ได้สีสันตามต้องการ

## อ้างอิง

หมวดหมู่:ธุรกิจกระเบื้องหลังคา
ประเทศอาร์เจนตินาในโอลิมปิกฤดูหนาว 1928

**ประเทศอาร์เจนตินา** เข้าร่วมแข่งขันกีฬาโอลิมปิกฤดูหนาวเป็นครั้งแรกในการแข่งขันโอลิมปิกฤดูหนาว 1928 ณ เมืองซังคท์โมริทซ์ ประเทศสวิตเซอร์แลนด์ ระหว่างวันที่ 11 กุมภาพันธ์ ถึง 19 กุมภาพันธ์ พ.ศ. 2471 

## อ้างอิง

1928
อาร์เจนตินา
ดอนทรายใต้น้ำ

ในวิชาสมุทรศาสตร์ ธรณีสัณฐานวิทยาและโลกศาสตร์ **ดอนทรายใต้น้ำ** () เป็นสันดอน ตลิ่งหรือดอนทรายที่จมอยู่ใต้น้ำตามธรรมชาติ ประกอบด้วยหรือปกคลุมด้วยทรายหรือวัสดุร่วนอื่น และยกขึ้นจากชั้นหินแหล่งน้ำจนใกล้ผิวน้ำ มักหมายถึงสันดอน ตลิ่งหรือดอนทรายที่สูงพอเป็นอันตรายต่อการเดินเรือ
 
คำนี้ยังใช้ได้หลายอย่างซึ่งอาจมีความหมายคล้ายหรือแตกต่างจากที่ใช้ในวรรณกรรมภูมิศาสตร์ ธรณีสัณฐานวิทยาและสมุทรศาสตร์ บางทีคำนี้หมายถึง (1) ที่ค่อนข้างตื้นใด ๆ ใต้ลำน้ำ ทะเลสาป ทะเลหรือแหล่งน้ำอื่น (2) บริเวณหินที่ก้นสมุทรภายในพื้นที่ที่ทำแผนที่เพื่อความมุ่งหมายการเดินเรือ (3) การเติบโตของพืชพรรณที่ก้นทะเลสาบลึกที่เกิดที่ทุกความลึก (4) "shoal" ยังเป็นกริยาหมายถึงกระบวนการเปลี่ยนจากระดับน้ำลึกมาระดับน้ำตื้นกว่า

## อ้างอิง

หมวดหมู่:ดอนทรายใต้น้ำ
หมวดหมู่:ธรณีสัณฐานชายฝั่งและมหาสมุทร
หมวดหมู่:ธรณีสัณฐานธารน้ำ
หมวดหมู่:อุทกวิทยา
หมวดหมู่:ภูมิศาสตร์ชายฝั่ง
หมวดหมู่:สมุทรศาสตร์กายภาพ
หมวดหมู่:เกาะสันดอน
หมวดหมู่:เกาะแบ่งตามประเภท
หมวดหมู่:คำศัพท์สมุทรศาสตร์
ประเทศเบลเยียมในโอลิมปิกฤดูหนาว 1928

**ประเทศเบลเยียม** เข้าร่วมการแข่งขันกีฬาโอลิมปิกฤดูหนาว 1928 ซึ่งจัดขึ้น ณ เมืองซังคท์โมริทซ์ ประเทศสวิตเซอร์แลนด์ ระหว่างวันที่ 11 กุมภาพันธ์ ถึง 19 กุมภาพันธ์ พ.ศ. 2471

## ผู้ได้รับเหรียญรางวัล

## อ้างอิง

*
*
* Olympic Winter Games 1928, full results by sports-reference.com

1928
เบลเยียม
จังหวัดอาร์แดน

**อาร์แดน** (, ) เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส ตั้งอยู่ทางตะวันออกเฉียงเหนือของประเทศ ทางตอนใต้ของเบลเยียมและลักเซมเบิร์ก จังหวัดนี้มีประชากร 270,582 คน

อาร์แดนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 อาร์แดนเป็นส่วนหนึ่งของอดีตจังหวัดช็องปาญและอาร์กอน (จากภาษาเคลต์ "Ar Gonn" ที่แปลว่า "ป่าดิบ") และนครรัฐเซอด็อง

ชื่อจังหวัดอาร์แดนตั้งตามชื่อภูมิภาคอาร์แดน ที่มาของคำว่า "Ardennes" (จากภาษาเคลต์ "Ar Denn" ที่แปลว่า "ป่า") กล่าวถึงเป็นครั้งแรกโดยจูเลียส ซีซาร์ ผู้กล่าวถึง "สงครามกอล" เกี่ยวกับเทพีเคลต์ชื่อ "Arduinna" ผู้เป็นเทพีแห่งการสงครามที่มักจะวาดเป็นภาพสตรีขี่หมูป่า

อาร์แดนเป็นบริเวณที่มีการต่อสู้อย่างหนักทั้งในสงครามโลกครั้งที่หนึ่งและสงครามโลกครั้งที่สอง

## ดูเพิ่ม
* แคว้นกร็องแต็สต์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด
*  เว็บไซต์สภาจังหวัด

*  
*  Arden'Net website
*  Département des Ardennes The Accounts of the Communes and proper fiscal groupings : – Individual Data main Budget principal only – Consolidated data "Main Budget and annexes"


อาร์แดน
ประเทศเอสโตเนียในโอลิมปิกฤดูหนาว 1928

**สาธารณรัฐเอสโตเนีย** เข้าร่วมแข่งขันกีฬาโอลิมปิกฤดูหนาวครั้งที่ 2 ค.ศ. 1928 (พ.ศ. 2471) ณ เมืองเซนท์มอริทซ์ ประเทศสวิตเซอร์แลนด์ ระหว่างวันที่ 11 กุมภาพันธ์ – 19 กุมภาพันธ์ พ.ศ. 2471 

## อ้างอิง

## แหล่งข้อมูลอื่น
* EOK – Amsterdam 1928 

1928
เอสโตเนีย
จังหวัดอาเรียฌ

**อาเรียฌ** (, ; , ) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดอาเรียฌตั้งชื่อตามชื่อแม่น้ำอาเรียฌ ตัวจังหวัดตั้งอยู่ทางตะวันตกเฉียงใต้ของฝรั่งเศสโดยมีฟัวเป็นเมืองหลัก ใน ค.ศ. 2019 จังหวัดนี้มีประชากร 153,287 คน

อาเรียฌเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากอาณาจักรเคานต์แห่งฟัวและกูเซอร็อง

## ประชากร

จังหวัดนี้มีประชากร 153,287 คน (2019) แต่ชะเขตมีประชากรดังนี้:
* เขตฟัว – 47,433
* เขตปามีแย – 64,972
* เขตแซ็ง-ฌีรง – 40,882

## ดูเพิ่ม
* แคว้นอ็อกซีตานี 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์สภาจังหวัด 
*  เว็บไซต์จังหวัด
*  Ariège tourism website
*  Trekking in Ariège Pyrenees website 
*  Ariège Photography Panoramics 360° website
*  Pyrenees Photography Panoramics 360° website 2 
*  Department of Arriège: Accounts for Communes and Groupings: – Individual data Budget principle only – Consolidated data "Principle Budget and annexes" 
* Ariège Chamber of Commerce and Industry 
* Ariége economic portal 


อาเรียฌ
จังหวัดโอบ

**โอบ** (, ) เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส  ตัวจังหวัดตั้งอยู่ทางตะวันออกเฉียงเหนือของประเทศ โดยมีทรัวเป็นเมืองหลัก จังหวัดนี้มีประชากร 310,242 คน (2019)

โอบเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดช็องปาญ

ดินแดนที่เป็นโอบตกมาเป็นของฝรั่งเศสครั้งแรกในปี ค.ศ. 843 จากข้อตกลงในสนธิสัญญาแวร์เดิง

สถานที่สำคัญและน่าสนใจในจังหวัดโอบก็ได้แก่อารามแกลร์โว (ราว 15 กิโลเมตรจากบาร์ซูว์โรบ) ซึ่งเป็นอารามซิสเตอร์เชียนที่ก่อตั้งขึ้นในปี ค.ศ. 1115 โดยนักบุญแบร์นาร์แห่งแกลร์โว

## ประขากร
จังหวัดโอบมีประชากร 310,242 คน โดยมากกว่าหนึ่งในสาม (137,500 คน) อาศัยอยู่ในเขตเมืองทรัว (2019)

### การเปลี่ยนแปลง

### กลุ่มอายุ
**จำนวนร้อยละของกลุ่มอายุในจังหวัดโอบ ค.ศ. 2017**

ข้อมูล: อีนเซ

## ดูเพิ่ม
* แคว้นกร็องแต็สต์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด
*  เว็บไซต์สภาจังหวัด

*  
* Official website for Tourism for Aube 
* Official website for Tourism in Aube for Tablets and smartphones  
* Departmental Archives
* Official website of discovery for Aube 
* Vitrail website for Aube  


โอบ
จังหวัดโอด

**โอด** (, ; , ) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส ชื่อจังหวัดโอดตั้งตามชื่อแม่น้ำโอด ตัวจังหวัดตั้งอยู่ทางใต้ตอนกลางของประเทศ โดยมีการ์กาซอนเป็นเมืองหลัก ณ ค.ศ. 2019 จังหวัดนี้มีประชากร 374,070 คน

## ประชากร

## ดูเพิ่ม
* แคว้นอ็อกซีตานี 
* หน่วยการบริหารของประเทศฝรั่งเศส

## อ้างอิง

## ข้อมูล
* *The Colours of Aude*, André Authier and Jean-Philippe Vidal, Pélican  
* *Aude from prehistory to today*, Jacques Crémadeilis, Saint-Jean-d’Angély, 1989, 430 p. 
* *Aude People: biographical dictionary*, Rémy Cazals and Daniel Fabre, Carcassonne, Association des Amis des Archives de l’Aude, Société d’études scientifiques de l’Aude, 1990, 347 p. 
* Michel Gayraud, *Narbonne ancient origins at the end of the 3rd century*. Paris, De Boccard, Revue archéologique de Narbonnaise, Supplément 8, 1981, 591 p. 
* *History of Narbonne*, Jacques Michaud and André Cabanis, Toulouse, Privat, 2004, 330 p. 
* *Aude, Cathar Country*, collective work, Guides Gallimard, 2004 
* Bilotte M. et Al., *Géology of the Department of Aude*, Société d'études scientifiques de l'Aude, 1989 
* *I write to you of Carcassonne*, Claude Marti and Patrice Cartier, Du Mont, 2011 

## แหล่งข้อมูลอื่น

* เว็บไซต์สภาจังหวัด 
* เว้บไซต์จังหวัด 
* Aude official tourism website


โอด
จังหวัดบุช-ดูว์-โรน

**บุช-ดูว์-โรน** (, ; , ; ) เป็นจังหวัดที่ตั้งอยู่ในแคว้นพรอว็องซาลป์-โกตดาซูร์ ประเทศฝรั่งเศส จังหวัดบุช-ดูว์-โรนตั้งอยู่ทางตอนใต้ของฝรั่งเศสโดยมีมาร์แซย์เป็นเมืองหลัก ชื่อของจังหวัดมาจากตำแหน่งที่ตั้งที่ปากแม่น้ำโรน

มาร์แซย์ เมืองที่ใหญ่เป็นอันดับสองของประเทศฝรั่งเศส เป็นหนึ่งในเมืองท่าคอนเทนเนอร์ที่ใหญ่ที่สุดของประเทศ โดยได้รับการกล่าวถึงเป็นเมืองที่เก่าแก่ที่สุดของประเทศ ซึ่งก่อตั้งโดยผู้ตั้งถิ่นฐานชาวกรีกจาก Phocaea ประมาณ 600 ปีก่อนคริสตศักราช จังหวัดนี้มีประชากรมากที่สุดในแคว้นพรอว็องซาลป์-โกตดาซูร์ โดยมีประชากร 2,043,110 คนใน ค.ศ. 2019

## ปรัะวัติ
บุช-ดูว์-โรนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดพรอว็องส์ และราชรัฐออร็องฌ์, มาร์ตีก และล็องแบ็สก์ ในปี ค.ศ. 1793 บุช-ดูว์-โรนก็เสียดินแดนบางส่วนที่รวมทั้งออร็องฌ์ และ Apt เมื่อโวกลูซแยกตัวเป็นจังหวัดอิสระ

## ประชากร

## ดูเพิ่ม
* แคว้นพรอว็องซาลป์-โกตดาซูร์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด
*  เว็บไซต์สภาจังหวัด


บุช-ดูว์-โรน
ทะเลสาบแห้ง

thumb

**ทะเลสาบแห้ง** () เป็นตะกอนของชั้นเกลือ ส่วนมากประกอบด้วย ทรายขนาดหินทรายแป้ง ที่มาจากแม่น้ำ จะมีลักษณะเป็นชั้นบางเรียงตัวกันหนามากกว่า 5 มิลลิเมตร ด้านบนจะเป็น mud crack จะพบตะกอนน้อยมากที่จะสามารถซึมผ่านเข้าไปในโพรงชั้นเกลือได้ บริเวณ mud crack ที่อยู่ด้านบนจะแห้ง เพราะเกิดการกักกร่อนโดยลม ซึ่งบริเวณ salt pan จะเป็นบริเวณที่ไม่มีการระบายเกิดขึ้นตามธรรมชาติ มีการสะสมของน้ำและมีการระเหยสูง ทำให้การสะสมของเกลือส่วนใหญ่จะเกิดบริเวณทะเลสาบน้ำเค็ม (lagoon)

ชั้นเกลือแบ่งเป็น
* แอ่งตื้นบนแผ่นดิน ซึ่งเป็นที่รวมตัวของน้ำและสารละลาย เมื่อน้ำระเหยไปจึงทิ้งสารประกอบพวกเกลือเอาไว้
* แอ่งเกลือตื้นที่มีน้ำกร่อยขังอยู่ 


ไฟล์:Cono de Arita, Salta. (Argentina).jpg|
ไฟล์:Devil%27s_Golf_Course_in_Death_Valley_NP.jpg|
ไฟล์:Kluft-photo-Black-Rock-Desert-Aug-2005-Img_5081.jpg|


## อ้างอิง
* H.E.Reinech and I.B.Singh,*Depositional Sedimentary Environments*,Second Edition,Second,Germany:Berlin Heidelberg New York,1980.

## บรรณานุกรม
* 
* 

หมวดหมู่:เกลือ
หมวดหมู่:ธรณีสัณฐานธารน้ำ
หมวดหมู่:ธรณีสัณฐานที่เกิดจากลม
จังหวัดกาลวาโดส

**กาลวาโดส** (, ) เป็นจังหวัดที่ตั้งอยู่ในแคว้นนอร์ม็องดี ประเทศฝรั่งเศส ชื่อจังหวัดกาลวาโดสตั้งตามลักษณะของกลุ่มหินบริเวณชายฝั่งทะเลที่เป็นที่ตั้ง ตัวจังหวัดตั้งอยู่ทางตอนเหนือของประเทศ โดยมีก็องเป็นเมืองหลัก ใน ค.ศ. 2019 จังหวัดนี้มีประชากร 694,905 คน

กาลวาโดสเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดนอร์ม็องดี

## ประชากร

## ดูเพิ่ม
* แคว้นนอร์ม็องดี
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

* เว็บไซต์สภาจังหวัด  
* เว็บไซต์จังหวัด 

*  
* Encyclopædia Britannica's guide to D-Day 


กาลวาโดส
จังหวัดก็องตาล

**ก็องตาล** (, ;  หรือ ) เป็นจังหวัดที่ตั้งอยู่ในแคว้นโอแวร์ญ-โรนาลป์ในประเทศฝรั่งเศส ตัวจังหวัดตั้งอยู่ทางตอนใต้ตอนกลางของฝรั่งเศสโดยมีโอรียักเป็นเมืองหลัก จังหวัดก็องตาลตั้งชื่อตามชื่อภูเขาไฟที่ดับแล้วที่ครอบคลุมบริเวณนั้น จังหวัดนี้มีประชากร 144,692 คนใน ค.ศ. 2019

## ประชากร
พัฒนาการของจำนวนประชากรตั้งแต่ ค.ศ. 1791:

## ดูเพิ่ม
* แคว้นโอแวร์ญ-โรนาลป์ 
* หน่วยการบริหารของประเทศฝรั่งเศส

## อ้างอิง

## ข้อมูล
* 

**แหล่งที่มา:**
* 

## แหล่งข้อมูลอื่น

* เว็บไซต์จังหวัด
* เว็บไซต์สภาจังหวัด
* 
* Cantal Tourism website


ก็องตาล
จังหวัดก็องตาล
จังหวัดชาร็องต์-มารีตีม

**ชาร็องต์-มารีตีม** (, ) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส จังหวัดชาร็องต์-มารีตีมตั้งชื่อตามชื่อแม่น้ำชาร็องต์ ตัวจังหวัดตั้งอยู่ทางฝั่งตะวันตกของประเทศ โดยมีลารอแชลเป็นเมืองหลัก ณ ค.ศ. 2019 จังหวัดนี้มีประชากร 651,358 คนในพื้นที่ 6,864 ตารางกิโลเมตร

## ประวัติ
บริเวณเดิมเคยเป็นส่วนหนึ่งของแซ็งตงฌ์และโอนี **Charente-Inférieure** เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 ต่อมา เมื่อวันที่ 4 กันยายน ค.ศ. 1941 ส่วนนี้จึงเปลี่ยนชื่อเป็นชาร็องต์-มารีตีม

ตอนที่มีการจัดตั้งจังหวัดครั้งแรก เทศบาลแซ็งต์ได้รับเลือกเป็นเมืองหลัก (แซ็งต์เคยเป็นเมืองหลักของแซ็งตงฌ์) จากนั้นใน ค.ศ. 1810 นโปเลียนผ่านพระราชกฤษฎีกาย้ายเมืองหลักไปที่ลารอแชล

## ประชากร

## ดูเพิ่ม
* แคว้นนูแวลากีแตน 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น
*  
*  เว็บไซต์จังหวัด
*  เว็บไซต์สภาจังหวัด
*  เว็บไซต์การท่องเที่ยว


ชาร็องต์-มารีตีม
จังหวัดโอต-ปีเรเน

**โอต-ปีเรเน** (; กัสกอญ/; ; ) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส ตัวจังหวัดตั้งอยู่ทางตะวันตกเฉียงใต้ของประเทศ โดยมีตาร์บเป็นเมืองหลัก ใน ค.ศ. 2019 จังหวัดนี้มีประชากร 229,567 คน

## ประชากร
พัฒนาการของจำนวนประชากรตั้งแต่ ค.ศ. 1801:

## ดูเพิ่ม
* แคว้นอ็อกซีตานี 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์สภาจังหวัด
*  เว็บไซต์จังหวัด
* อุทยานแห่งชาติปีเรเน
*  Photography Panoramics 360° website 


โอต-ปีเรเน
จังหวัดโอดแซน

**โอดแซน** (, ) เป็นจังหวัดที่ตั้งอยู่ในแคว้นอีล-เดอ-ฟร็องส์ในประเทศฝรั่งเศส ตัวจังหวัดตั้งอยู่ในบริเวณปริมณฑลด้านตะวันตกของกรุงปารีส โดยมีน็องแตร์เป็นเมืองหลัก จังหวัดนี้มีประชากร 1,624,357 คน (ใน ค.ศ. 2019)

## ประชากร
พัฒนาการของจำนวนประชากรตั้งแต่ ค.ศ. 1881

## ดูเพิ่ม
* แคว้นอีล-เดอ-ฟร็องส์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์สภาจังหวัด
*  เว็บไซต์จังหวัด

โอดแซน
จังหวัดชาร็องต์

**ชาร็องต์** (; แซ็งตงฌ์: *Chérente*; ) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส จังหวัดชาร็องต์ตั้งชื่อตามชื่อแม่น้ำชาร็องต์ ตัวจังหวัดตั้งอยู่ทางตะวันตกเฉียงใต้ของฝรั่งเศส โดยมีอ็องกูแลมเป็นเมืองหลัก ใน ค.ศ. 2019 จังหวัดนี้มีประชากร 352,015 คน

## ประวัติ

ชาร็องต์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดอ็องกูมัว ทางใต้และตะวันตกของแซ็งตงฌ์

## ประชากร
การพัฒนาของประชากรตั้งแต่ ค.ศ. 1791:

## ดูเพิ่ม
* แคว้นนูแวลากีแตน 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*
*  เว็บไซต์จังหวัด
*  เว็บไซต์สภาจังหวัด


ชาร็องต์
โคพอลิเมอร์

thumb|right|300px|ตัวอย่างโคพอลิเมอร์รูปแบบต่างๆ
**โคพอลิเมอร์** หรือ **เฮเทอโรพอลิเมอร์** () คือพอลิเมอร์ที่ได้จากการสังเคราะห์สารมอนอเมอร์ตั้งแต่สองชนิดขึ้นไป มีความหมายโดยทั่วไปตรงข้ามกับโฮโมพอลิเมอร์ซึ่งสังเคราะห์จากมอนอเมอร์เพียงชนิดเดียว  **กระบวนการสังเคราะห์โคพอลิเมอร์** (Copolymerization) ยังอ้างอิงไปถึงวิธีการสังเคราะห์ทางเคมีในการสังเคราห์โคพอลิเมอร์ 

## อ้างอิง

ค
หมวดหมู่:เคมีพอลิเมอร์
จังหวัดแชร์

**แชร์** (; เบรี: *Char*) เป็นจังหวัดที่ตั้งอยู่ในแคว้นซ็องทร์-วาลเดอลัวร์ในประเทศฝรั่งเศส ชื่อจังหวัดแชร์ตั้งตามชื่อแม่น้ำแชร์ ตัวจังหวัดตั้งอยู่ทางตอนกลางของฝรั่งเศสโดยมีบูร์ฌเป็นเมืองหลัก ใน ค.ศ. 2019 จังหวัดนี้มีประชากร 302,306 คน

## ประวัติ
แชร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดจังหวัดแบรี

## ประชากร

## ดูเพิ่ม
* แคว้นซ็องทร์-วาลเดอลัวร์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น
*  สภาจังหวัดแชร์
*  จังหวัดแชร์

*  


แชร์
จังหวัดแอ็งดร์

**แอ็งดร์** (, ; ) เป็นจังหวัดที่ตั้งอยู่ในแคว้นซ็องทร์-วาลเดอลัวร์ในประเทศฝรั่งเศส จังหวัดแอ็งดร์ตั้งชื่อตามชื่อแม่น้ำแอ็งดร์ ตัวจังหวัดตั้งอยู่ทางตอนกลางของประเทศ โดยมีชาโตรูเป็นเมืองหลัก ใน ค.ศ. 2019 จังหวัดนี้มีประชากร 219,316 คน

## ประวัติ
แอ็งดร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดแบรี, ออร์เลอาแน, ลามาร์ช และตูแรน

## ประชากร

## ดูเพิ่ม
* แคว้นซ็องทร์-วาลเดอลัวร์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว้บไซต์จังหวัด
*  เว็บไซต์สภาจังหวัด

* 
*  Indre Nature


แอ็งดร์
จังหวัดลัวร์

**ลัวร์** (, ; ; ) เป็นจังหวัดที่ตั้งอยู่ในแคว้นโอแวร์ญ-โรนาลป์ในประเทศฝรั่งเศส จังหวัดลัวร์ตั้งชื่อตามชื่อแม่น้ำลัวร์ ตัวจังหวัดตั้งอยู่ทางตอนกลางค่อนไปทางตะวันออกของประเทศ โดยมีแซ็งเตเตียนเป็นเมืองหลัก ใน ค.ศ. 2019 จังหวัดนี้มีประชากร 765,634 คน

## ประชากร
พัฒนาการของจำนวนประชากรตั้งแต่ ค.ศ. 1801:

## ดูเพิ่ม
* แคว้นโอแวร์ญ-โรนาลป์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด 
*  เว็บไซต์สภาจังหวัด


ลัวร์
หมวดหมู่:มาซิฟซ็องทราล
จังหวัดโกต-ดอร์

**โกต-ดอร์** (, ; ) เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส ตัวจังหวัดตั้งอยู่ทางตะวันออกของฝรั่งเศส โดยมีดีฌงเป็นเมืองหลัก ใน ค.ศ. 2019 จังหวัดนี้มีประชากร 534,124 คน

## ประวัติ
โกต-ดอร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดบูร์กอญ

## ประชากร
พัฒนาการของจำนวนประชากรตั้งแต่ ค.ศ. 1791:

## ดูเพิ่ม
* แคว้นบูร์กอญ-ฟร็องช์-กงเต
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด
*  เว็บไซต์สภาจังหวัด  
*  


โกต-ดอร์
จังหวัดโกต-ดาร์มอร์

**โกต-ดาร์มอร์** (, ; , ) เดิมมีชื่อว่า **โกต-ดูว์-นอร์** (; , ) เป็นจังหวัดที่ตั้งอยู่ในแคว้นเบรอตาญในประเทศฝรั่งเศส ตัวจังหวัดตั้งอยู่ทางตะวันตกเฉียงเหนือของฝรั่งเศส โดยมีแซ็ง-บรีเยอเป็นเมืองหลัก ใน ค.ศ. 2019 จังหวัดนี้มีประชากร 600,582 คน

## ประวัติ
โกต-ดูว์-นอร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดเบรอตาญ ชื่อของจังหวัดเปลี่ยนเป็นโกต-ดาร์มอร์ใน ค.ศ. 1990 ( แปลว่า "ทะเล" ในภาษาเบรอตง) นอกจากนั้นก็ยังเป็นชื่อที่แผลงมาจากชื่อเดิม "Armorica" ซึ่งเป็นชื่อของจังหวัดโรมัน

## ประชากร

## ดูเพิ่ม
* แคว้นเบรอตาญ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด
*  เว็บไซต์สภาจังหวัด

*  
*  Tourist board website


โกต-ดาร์มอร์
จังหวัดบา-แร็ง

**บา-แร็ง** (; อาลซัส: ) เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส ชื่อ *บา-แร็ง* หมายถึง "ไรน์ด้านท้ายน้ำ" ตัวจังหวัดตั้งอยู่ทางตะวันออกของฝรั่งเศส โดยมีสทราซบูร์เป็นเมืองหลัก

บา-แร็งเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790

## ดูเพิ่ม
* แคว้นกร็องแต็สต์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

* เว็บไซต์จังหวัด 
*  
* Collectivité européenne d'Alsace  
* Departmental Archives of Bas-Rhin  
* Tourism Development agency for Bas-Rhin 
* Official website for Tourism in Alsace 


บา-แร็ง
ราเซทสุมารุ

**ราเซทสุมารุ** (; ) เป็นตัวละครจากเกมซามูไร สปีริท ซึ่งปรากฏตัวใน ภาค 5, 6 และภาค ซามูไรโชดาวน์: วอริเออร์เรจ โดยเป็นตัวละครที่ได้รับการแนะนำจากผู้สร้าง และได้รับการเปิดเผยจากนักออกแบบซึ่งมีชื่อว่า ชิโรอิ เอย์จิ โดยกำหนดให้เป็นตัวละครด้านมืดของฮาโอมารุ ซึ่งไม่ได้เป็นบุคคลเดียวกัน ให้เสียงพากย์โดย สึกูโอะ นาคาจิมะ และชินสุเกะ ฟุกุอิ

## ประวัติตามท้องเรื่อง
**ราเซทสุมารุ**  เป็นปีศาจกระหายเลือดจากโลกมืดของมาคาอิ ซึ่งได้รับการเปิดออกโดยชิโร่ อามาคุสะในช่วงหลายปีก่อน ราเซทสุมารุไม่สามารถระงับความต้องการที่จะละทิ้งการสังหารลงได้ เนื่องด้วยเขาเป็นผู้ครอบครองดาบที่ไร้ความบริสุทธิ์ และได้เปื้อนเลือดของผู้คนนับร้อยที่เขาได้ทำการสังหาร เขาได้รับรู้ถึงการปรากฏตัวของฮาโอมารุ ซึ่งเป็นซามูไรผู้มีฝีมือเก่งกาจที่มีลักษณะท่าทางคล้ายกับตน เขาจึงพยายามออกค้นหาฮาโอมารุในฮิโนวะเพื่อที่จะฆ่าเขา กระทั่งได้มาพบกับฮาโอมารุที่อยู่ในวัดแห่งหนึ่งในปีถัดมา แต่แท้จริงแล้วเขาคือภาพหลอนที่ยูเมจิ คุโรโคชิสร้างขึ้นมาเพื่อตบตา ก่อนที่ยูเมจิจะทำการสังหารเขาลงในเวลาต่อมา

## ข้อมูลจำเพาะ
* **ชื่อ** : ราเซทสุมารุ (羅刹丸)
* **สถานภาพ** : ปีศาจแห่งพงไพร
* **ถิ่นกำเนิด** : มาคาอิ
* **วันเดือนปีเกิด** : ไม่ทราบแน่ชัด
* **ส่วนสูง** : 176 ซม.
* **น้ำหนัก** : 67 กก.
* **กรุ๊ปเลือด** : A

## บุคลิกลักษณะ
**ราเซทสุมารุ** เป็นปีศาจทีี่มีความแปลกประหลาดป่าเถื่อนและกระหายเลือด ไม่เพียงแต่เขาจะชื่นชอบการสังหารผู้คน แต่เขายังชอบที่จะให้เหยื่อต้องทนทุกข์ทรมานก่อนจะเสียชีวิตอีกด้วย นอกจากนี้ ราเซทสุมารุเป็นตัวละครที่มีรูปร่างคล้ายกับฮาโอมารุ แต่ต่างกันที่ความสูง รวมถึงรูปแบบการโจมตีบางส่วน กล่าวคือ ราเซทสุมารุเป็นเสมือนฮาโอมารุในรูปแบบของปีศาจนั่นเอง

## รูปแบบการโจมตี

## อ้างอิง

* ข้อมูลที่เกี่ยวข้องกับ "ราเซทสุมารุ" 
* นิตยสารเกมแม็กออนไลน์ (สนพ.อนิเมทกรุ๊ป)

หมวดหมู่:ตัวละครจากเกมชุดซามูไรสปิริตส์
แม็ส

**แม็ส** (, , ฟังเสียง) ตั้งอยู่ทางทิศตะวันออกเฉียงเหนือของประเทศฝรั่งเศส เป็นเมืองหลวงของแคว้นลอแรน เมืองหลักของจังหวัดโมแซลในประเทศฝรั่งเศส เมืองแม็สตั้งอยู่ทางตรงที่แม่น้ำโมแซลมาบรรจบกับแม่น้ำแซย์ และเป็นนครหลวงโบราณของอาณาจักรออสเตรเซียของราชวงศ์กาโรแล็งเชียง โดยมีมรดกทางวัฒนธรรมเป็นโบราณสถานซึ่งเชื่อมโยงประวัติศาสตร์ของเมืองย้อนไปกว่า 3000 ปี รวมไปถึงศิลปกรรมในยุคที่ถูกยึดครองโดยจักรวรรดิเยอรมนีช่วงปลายศตวรรษที่ 19 ซึ่งปรากฏชัดบริเวณย่านจักรวรรดิ (Le quartier impérial)  แม้ว่าในประวัติศาสตร์น็องซีจะเป็นเมืองหลวงของอาณาจักรดยุคแห่งลอแรน แต่แม็สได้รับเลือกให้เป็นเมืองหลวงของแคว้นลอแรนที่ตั้งขึ้นใหม่ในกลางคริสต์ศตวรรษที่ 20 เพราะความที่เคยเป็นเมืองหลวงของโลทาริงเกีย

## ลักษณะทางภูมิศาสตร์
แม็สอยู่ในชัยภูมิที่ถือได้ว่าเป็นจุดเชื่อมต่อที่สำคัญของยุโรปตะวันตก โดยเชื่อมเมืองสำคัญของหลายประเทศของเบลเยียม ลักเซมเบิร์ก เยอรมนี และฝรั่งเศส
* **ในแนวเหนือใต้**เชื่อมกรุงบรัสเซลส์ - ลักเซมเบิร์ก - แม็ส - น็องซี - ดีฌง
* **ในแนวตะวันตกตะวันออก**เชื่อม ปารีส - แร็งส์ - แม็ส - สทราซบูร์ - แฟรงก์เฟิร์ต
ลักษณะของการตั้งเมืองแม็สแบ่งออกเป็นสองส่วน โดยซีกตะวันตกตั้งอยู่ในส่วนที่เป็นที่ราบแอ่งริมแม่น้ำโมแซลซึ่งพาดผ่านเมืองทางตะวันตกเฉียงใต้และซีกตะวันออกตั้งอยู่บนเนินเขาซึ่งเป็นส่วนหนึ่งของเขาแซ็งกองตัง อยู่ในเขตภูมิอากาศอบอุ่น ในฤดูร้อนและฤดูหนาวมีความแตกต่างกันค่อนข้างมาก

## เมืองพี่น้อง
*  ลักเซมเบิร์ก ประเทศลักเซมเบิร์ก ตั้งแต่ พ.ศ. 2495
*  เทรียร์ ประเทศเยอรมนี ตั้งแต่วันที่ 13 ตุลาคม พ.ศ. 2500
*  กลอสเตอร์ ประเทศสหราชอาณาจักร ตั้งแต่ พ.ศ. 2503
*  แทนเจียร์ ประเทศโมร็อกโก
*  ไทเลอร์ (เท็กซัส) ประเทศสหรัฐอเมริกา ตั้งแต่ พ.ศ. 2526
*  แซง-เดอนี เรอูว์นียง ประเทศฝรั่งเศส ตั้งแต่ พ.ศ. 2529
*  คาร์เมียล ประเทศอิสราเอล ตั้งแต่ มิถุนายน พ.ศ. 2530
*  อี๋ชาง ประเทศจีน ตั้งแต่ พ.ศ. 2534
*  ฮราเดตส์กราลอเว ประเทศสาธารณรัฐเช็ก ตั้งแต่  วันที่ 1 ธันวาคม พ.ศ. 2544
* แคนซัสซิตี ประเทศสหรัฐอเมริกา ตั้งแต่ พ.ศ. 2546

## อ้างอิง

* INSEE

## ดูเพิ่ม
* หน่วยการบริหารของประเทศฝรั่งเศส
* จังหวัดในประเทศฝรั่งเศส

## แหล่งข้อมูลอื่น

* Official Town Council website
* Pictures of Metz
* Historic maps 
* Metz.Online.Fr - Your guide to all web sites related to Metz
* Metz Technopôle website


หมวดหมู่:เสรีนครจักรวรรดิ
หมวดหมู่:เมืองในจังหวัดมอแซล
กุลนัดดา ปัจฉิมสวัสดิ์ แอนเดอร์สัน

**กุลนัดดา ปัจฉิมสวัสดิ์ แอนเดอร์สัน** (เกิด 30 ตุลาคม พ.ศ. 2515)  เป็นพิธีกร ผู้ประกาศข่าว นักแสดงชาวไทย มีชื่อเสียงจากการเป็นพิธีกรรายการ *[[ผู้หญิงถึงผู้หญิง]]*

## ประวัติ
กุลนัดดา ปัจฉิมสวัสดิ์ แอนเดอร์สัน มีชื่อเล่นว่า นีน่า เป็นบุตรคนที่สามจากทั้งหมดห้าคนของพลตำรวจเอก กริช ปัจฉิมสวัสดิ์ กับวรรณา แสงจันทร์ทิพย์ อดีตนักแสดง มีพี่สาวและน้องชายร่วมบิดามารดาอย่างละสองคน โดยเธอเป็นน้องสาวต่างมารดาของกัณฑ์เอนก ปัจฉิมสวัสดิ์ สามีของสาวิณี ปะการะนัง และเป็นอาของกุณฑีรา ปัจฉิมสวัสดิ์ ซึ่งเป็นนักข่าว และสิรินโสพิศ ปัจฉิมสวัสดิ์ ผู้เข้าประกวดรายการเรียลลิตี้เดอะสตาร์ปีที่ 9

กุลนัดดา สำเร็จการศึกษาระดับมัธยมศึกษาจากโรงเรียนมาแตร์เดอีวิทยาลัย ระดับปริญญาตรี เอกวาทวิทยา คณะนิเทศศาสตร์ จุฬาลงกรณ์มหาวิทยาลัย และปริญญาโทด้านการละครจากวิทยาลัยเอเมอร์สัน สหรัฐอเมริกา

ชีวิตส่วนตัวเธอสมรสกับคีธ แอนเดอร์สัน และยังไม่มีบุตรด้วยกัน และนอกจากนี้เธอยังมีความสามารถในการเต้น

## ผลงาน
;ผลงานพิธีกร
* ผู้ประกาศข่าว จากเนชั่นทีวี
* พิธีกรรายการ ผู้หญิงถึงผู้หญิง (ยุติการปฏิบัติหน้าที่เมื่อวันที่ 27 กันยายน 2559)
* พิธีกรรายการ เที่ยงเปิดประเด็น ช่อง 3 แฟมิลี่ (ช่วง เก็บตก)
* พิธีกรรายการ อิงลิช ออน ทัวร์ 2549-2566

;ผลงานแสดงที่ผ่านมา
* สงครามนักฆ่ามหากาฬ / The Legend of Chun-li (พ.ศ. 2552) รับบทเป็น "คนอ่านข่าวออกทีวี"
* แก๊งชะนีกับอีแอบ (พ.ศ. 2549)   รับบทเป็น "แพท"

;ผลงานละคร
* 2555 : ปัญญาชนก้นครัว รับบท ผู้ประกาศข่าวพยากรณ์อากาศ (รับเชิญ)
* 2566 : แค้น รับบท (รับเชิญ)

;ผลงานอื่น
* แดนเซอร์
* นักเต้นและนักแสดงละครเวที
* ผู้กำกับเวที “ภัทราวดี เธียเตอร์”

## รางวัล
* รางวัลผู้แสดงประกอบหญิงยอดเยี่ยม เรื่อง แก๊งชะนีกับอีแอบ* (เข้าชิง) *

## อ้างอิง

หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:ผู้ประกาศข่าวช่อง 3
หมวดหมู่:นักเขียนชาวไทย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนมาแตร์เดอีวิทยาลัย
โอฟิโอไลต์

thumb|300px|ภาพแสดงชุดหินโอฟิโอไลต์ บริเวณอุทยานแห่งชาติ Gros Morne National Park, Newfoundland.

**โอฟิโอไลต์** () คือ ชุดหินที่แสดงลักษณะการลำดับชั้นหินของเปลือกโลกใต้มหาสมุทรจนถึงเนื้อโลกชั้นบน ซึ่งเกินจากการยกตัวขึ้นแล้วแทรกเข้ามาบนแผ่นดินเนื่องจากกระบวนการธรณีแปรสัณฐาน

## ประวัติ
คำว่า "โอฟิโอไลต์" ใช้ครั้งแรกโดย Alexandre Brongniart เพื่อบ่งบอกถึงกลุ่มหินสีเขียว เช่น หินเซอร์เพนทิไนต์ หินไดอะเบส ในเทือกเขาแอลป์ ต่อมา Steinmann ได้ใช้รวมถึงหินละลายรูปหมอน และ หินเชิร์ต ในช่วงปลายปี 1950 ถึงต้นปี 1960 การสำรวจความผิดปกติแถบสนามแม่เหล็ก (magnetic anomaly stripes) ของพื้นทะเล ซึ่งวางตัวขนานกับเทือกเขากลางสมุทร โดย Frederick Vine และ Drummond Matthews ได้บ่งบอกถึงหมวดหินใหม่ของเปลือกโลกภาคพื้นสมุทรบริเวณเทือกเขากลางสมุทร ประกอบกับการสำรวจแผ่นพนังหิน (sheeted dike) บริเวณ Troodos ophiolite ประเทศไซปรัส โดย Ian Graham Gass และคณะ พบว่าพนังหินดังกล่าวเกิดจากการเย็นตัวของแมกมา 100% โดยไม่มีหินที่แก่กว่าปรากฏในบริเวณดังกล่าว ต่อมา Moores และ Vine ได้สรุปว่าแผ่นพนังหิน บริเวณ Troodos ophiolite ประเทศไซปรัส เกิดจากกระบวนการขยายตัวของพื้นมหาสมุทร จากนั้น คำว่า "โอฟิโอไลต์" จึงเป็นที่ยอมรับกันอย่างกว้างขวางในความหมายที่ว่า ชุดหินของเปลือกโลกใต้มหาสมุทรที่ถูกกระบวนการธรณีแปรสัณฐานนำขึ้นมาปรากฏบนแผ่นดิน 

จากการพบชุดหินโอฟิโอไลต์ตามแนวเทือกเขาหลายแห่ง เช่น เทือกเขาแอลป์ เทือกเขาหิมาลัย ทำให้โอฟิโอไลต์เป็นหัวใจสำคัญของการแปรสัณฐานแผ่นธรณีภาคในปัจจุบัน

## การลำดับชั้นหิน
การลำดับชั้นหินโอฟิโอไลต์ ประกอบด้วยชั้นต่าง ๆ ดังนี้
* ชั้นตะกอนทะเลลึก (pelagic sediment) ประกอบด้วย หินเชิร์ต หินดินดานสีดำ และหินปูน
* ชั้นหินบะซอลล์รูปหมอน (basalt pillow ) แสดงลักษณะของหินบะซอลล์รูปหมอน เกิดของลาวาสัมผัสกับผิวน้ำแล้วเกิดเย็นตัวอย่างรวดเร็ว การที่เห็นเป็นรูปหมอนเกิดจากหดตัวภายใต้แรงตรึงผิวของลาวา
* แผ่นผนังหิน (sheeted dike) เนื้อหินเป็นหินบะซอลล์ และหินไดอะเบส
* ชั้นหินแกบโบร (gabbro)
* ชั้นสะสมตัวของหินอัลตราเมฟิก (cumulate ultramafic) เป็นชั้นที่พบหินดูไนต์
* ชั้น depleted mantle ประกอบด้วยหินฮาร์ซเบอร์ไกต์
* ชั้น fertile mantle ประกอบด้วนหินเลอร์โซไลต์

## อ้างอิง

* Brogniart, A. (1813) "Essai de classifacation mineralogique des roches melanges" Journal des Mines, v. XXXIV, 190-199.
* Gass, I.G. (1968) "Is the Troodos massif of Cyprus a fragment of Mesozoic ocean floor?" Nature, 220, 39-42.
* Church, W.R. and Stevens, R.K. (1970) "Early Paleozoic ophiolite complexes of the Newfoundland Appalachians as mantle-oceanic crust sequences." Journal of Geophysical Research, 76, 1460-1466.
* Moores E.M. and Vine, F.J. (1971) "The Troodos massif, Cyprus, and other ophiolites as oceanic crust: Evaluation and implications" Philosophical Transactions of the Royal Society of London, 268A, 443-466.
* Moores, E.M. (2003) "A personal history of the ophiolite concept" in Dilek and Newcomb, editors, Ophiolite Concept and the Evolution of Geologic Thought. Geological Society of America Special Publication 373, 17-29.
* Vine F.J. and Matthews D.H. (1963) "Magnetic anomalies over ocean ridges", Nature 199, 947-949
* http://www.eos.ubc.ca/courses/eosc221/rock_cycle/ophiolite.html 
* http://geology.about.com/od/platetectonics/a/ophiolite.htm

หมวดหมู่:แผ่นเปลือกโลก
หมวดหมู่:สมุทรศาสตร์
หมวดหมู่:หินอัคนี
หินละลายรูปหมอน

[thumb|270px|หินละลายรูปหมอนที่เพิ่งก่อตัวใน[ฮาวาย]]
thumb|270px|หินละลายรูปหมอนในมหายุคพรีแคมเบรียนที่ค่อนข้างผุพังไปแล้ว
**หินละลายรูปหมอน** ลักษณะโครงสร้างเป็นรูปหมอน มีลักษณะที่สำคัญคือเป็นการที่ลาวาโผล่พ้นน้ำแล้วมีการเย็นตัวลง หินละลายรูปหมอนนี้จัดเป็นหินอัคนีภูเขาไฟ ซึ่งมีหลายขนาด อาจมีขนาดเส้นผ่าศูนย์กลางได้มากถึง 1 เมตร

## องค์ประกอบ
หินละลายรูปหมอน มีองค์ประกอบเหมือนกับหินบะซอลท์ทั่วไป ลักษณะที่เกิดเป็นพวก komatiite, picrite, basaltic andesite, andesite หรือกระทั่ง dacite ที่รู้ๆกัน โดยทั่วไปแล้ว ยิ่งส่วนประกอบมีความเป็น andesite มากขึ้นมักจะเกิดเป็นรูปหมอนได้ขนาดที่ใหญ่กว่า เนื่องมาจากความหนืดของลาวาเพิ่มขึ้น

## การเกิด
หินละลายรูปหมอนนั้นจะเกิดในบริเวณที่มีลาวาสีเข้มถึงลาวาสีกลาง (mafic to intermediate) ปะทุขึ้นมาใต้ผิวน้ำ เช่นบริเวณที่มีจุดร้อนปะทุขึ้นมา และสัมพันธ์กับขอบเขตโครงสร้างของเทือกเขากลางสมุทร เมื่อมีแผ่นเปลือกโลกมหาสมุทรเกิดขึ้นใหม่ จะเกิดหินละลายรูปหมอนขึ้นหนามาก ซึ่งปะทุขึ้นมาตรงจุดศูนย์กลางการกระจายตัว ซึ่งเกิดจากการที่พวก dyke แทรกตัดเข้ามาในตำแหน่งที่ต่ำกว่าที่กะเปาะแมกม่า (magma chamber) หินละลายรูปหมอนเกิดขึ้นสัมพันธ์กับ sheeted dyke complex ซึ่งเป็นส่วนหนึ่งของลำดับหิน ophiolite เมื่อมีบางส่วนของแผ่นเปลือกโลกภาคพื้นสมุทรเกยซ้อนทับแผ่นเปลือกโลกภาคพื้นทวีป

การปรากฏของหินละลายรูปหมอนที่แก่ที่สุดในพวกหินภูเขาไฟพบที่ Isua and Barberton greenstone belts เป็นการแสดงว่าเคยมีน้ำปริมาณมหาศาลบนพื้นผิวของโลกในบรมยุคอาร์เคียน หินละลายรูปหมอนนี้แสดงว่ามีกิจกรรมของภูเขาไฟที่เกิดใต้น้ำในบริเวณแถบการแปรสภาพ

หินละลายรูปหมอนอาจพบร่วมกับสภาวะภูเขาไฟกึ่งธารน้ำแข็ง (Subglacial Volcanoes) ในลำดับแรกของการเกิดระเบิด ซึ่งถูกค้นพบด้วย Gabriel A. Doudine และเพื่อน ๆ ของเขา

## การก่อตัว
หินละลายรูปหมอนเหล่านี้จะเกิดขึ้นเมื่อมีแมกม่าดันตัวมาถึงพื้นผิว และสิ่งที่สำคัญคือต้องมีความแตกต่างกันอย่างมากในส่วนของอุณหภูมิ นั่นคืออุณหภูมิระหว่างลาวาและน้ำ เมื่อมีการโผล่พ้นน้ำขึ้นมาเจอความเย็นอย่างรวดเร็ว จะเกิดปฏิกิริยาบนผิวของลาวานั้นก่อน หลังจากนั้นลาวาจะขยายตัวออกไป ด้วยปริมาณที่มากขึ้นก็จะเกิดเป็นพู (lobe) จนกระทั่งความดันของแมกม่านั้นเพียงพอที่จะทำให้บริเวณผิวของลาวาแตกออก และเริ่มการปะทุอีกครั้งในบริเวณที่เป็นช่องว่างที่ใกล้ ๆ กัน กระบวนการนี้เป็นการสร้างรูปร่างที่เป็นพูออกมาอย่างต่อเนื่อง ทำให้มีรูปร่างคล้ายหมอน บริเวณผิวของมันจะมีการเย็นตัวอย่างรวดเร็วกว่าภายในตัวหินละลายรูปหมอนทำให้ได้เนื้อที่ค่อนข้างละเอียด และมีลักษณเป็นเนื้อแก้ว ส่วนลาวาที่อยู่ด้านใน ที่เย็นตัวช้ากว่า จะมีเนื่อที่หยาบกว่าบริเวณผิวของมัน

ในประเทศไทยตัวอย่างหินละลายรูปหมอนนี้ พบอยู่ทั่วไปในแถบสถานีรถไฟแม่เมาะ และอำเภอสบปราบ จังหวัดลำปาง

## อ้างอิง
* ปัญญา จารุศิริและคณะ (2545).หินละลายรูปหมอน.ธรณีวิทยากายภาพ,192.กรุงเทพฯ:บริษัทพลัสเพลส จำกัด

หมวดหมู่:วิทยาภูเขาไฟ
พิพิธภัณฑสถานแห่งชาติ น่าน

**พิพิธภัณฑสถานแห่งชาติ น่าน** เป็นพิพิธภัณฑสถานแห่งชาติประจำจังหวัดน่าน ตั้งอยู่ภายในคุ้มของอดีตเจ้าผู้ครองนครน่าน (หอคำ) ถนนผากอง ตำบลในเวียง อำเภอเมืองน่าน จังหวัดน่าน

## ประวัติ
พิพิธภัณฑสถานแห่งชาติ น่าน เดิมเป็นที่ประทับของพระเจ้าสุริยพงษ์ผลิตเดชฯ พระเจ้าน่าน ทรงสร้างขึ้นเมื่อปี พ.ศ. 2446 เป็นอาคารก่ออิฐถือปูน 2 ชั้น มีมุขด้านหน้า หลังคามุงด้วยไม้แป้นเกล็ด บนเนื้อที่ 14 ไร่ 2 งาน 32 ตารางวา ครั้นเมื่อเจ้ามหาพรหมสุรธาดา เจ้าผู้ครองนครน่านองค์สุดท้ายถึงพิราลัย เจ้านายบุตรหลานของเจ้าผู้ครองนครน่านจึงได้มอบหอคำหลังนี้พร้อมที่ดินให้แก่รัฐบาล เพื่อใช้เป็นอาคารศาลากลางจังหวัดน่าน ต่อมาเมื่อกระทรวงมหาดไทยได้ก่อสร้างอาคารศาลากลางจังหวัดหลังใหม่ขึ้น กรมศิลปากรจึงได้ขอรับมอบอาคารเพื่อใช้เป็นสถานที่จัดตั้งพิพิธภัณฑสถานแห่งชาติ น่าน ขึ้นในปี พ.ศ. 2517 และประกาศจัดตั้งอย่างเป็นทางการขึ้นในปี พ.ศ. 2528 โดยสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินเป็นองค์ประธานประกอบพิธีเปิดอย่างเป็นทางการเมื่อวันที่ 14 สิงหาคม พ.ศ. 2530

## การจัดแสดง
### อาคารชั้นล่าง
ประกอบด้วยส่วนหน้ามุขใช้เป็นห้องจำหน่ายบัตรเข้าชม หนังสือด้านวิชาการ สินค้าพื้นเมือง และของที่ระลึกอื่นๆ ส่วนโถงกลางรวมถึงปีกอาคารด้านทิศเหนือ ใช้แสดงเรื่องราวเกี่ยวกับชาติพันธุ์วิทยาเกี่ยวกับวิถีชีวิตความเป็นอยู่ของชาว และชาวไทยพื้นเมืองภาคเหนือ และส่วนหลังซึ่งส่วนปีกอาคารด้านทิศเหนือ ใต้ และเฉลียง จัดแสดงเรื่องราวชีวิตความเป็นอยู่และเครื่องใช้ของเผ่าชนต่างๆ ที่อาศัยอยู่ในจังหวัดน่าน

### อาคารชั้นบน
ประกอบด้วยส่วนหน้ามุขซึ่งใช้เป็นห้องจัดนิทรรศการพิเศษ พื้นที่ส่วนกลางเป็นห้องโถงขนาดใหญ่ใช้จัดแสดงเรื่องราวเกี่ยวกับภูมิศาสตร์ของเมืองน่าน และส่วนหลังซึ่งเป็นส่วนปีกของอาคารด้านทิศเหนือ ใต้ และเฉลียงหลัง จำวน 6 ห้อง ใช้จัดแสดงด้านโบราณคดีและประวัติศาสตร์ศิลปะของเมืองน่านตั้งแต่อดีตจนถึงปัจจุบัน

## โบราณวัตถุที่สำคัญ
* งาช้างดำ
* หีบพระธรรมไม้แกะสลัก ฝีมือช่างสกุลน่าน
* สมุดข่อยอาณาจักรหลักคำกฎหมายเมืองน่าน
* ครุฑยุคนาค ฝีมือช่างล้านนา
* ศิลาจารึกหลักที่ 64 อักษรสุโขทัย กล่าวถึงการกระทำสัตย์สาบานช่วยเหลือซึ่งกันและกันเมื่อเกิดศึกสงครามระหว่างเจ้าพระยาผากอง เจ้าผู้ครองนครน่าน และพระมหาธรรมราชาที่ 2 กษัตริย์แห่งสุโขทัย
* ศิลาจารึกหลักที่ 74 อักษรธรรมล้านนา กล่าวถึงพญาพลเทพกุรไชย เจ้าเมืองน่าน ได้ทำการบูรณะพระมหาวิหารให้วัดหลวงกลางเวียง (วัดช้างค้ำ)

## แหล่งข้อมูลอื่น

* พิพิธภัณฑสถานแห่งชาติ น่าน

น่าน
น่าน, พิพิธภัณฑสถานแห่งชาติ
หมวดหมู่:โบราณสถานในจังหวัดน่าน
หมวดหมู่:สิ่งก่อสร้างในอำเภอเมืองน่าน
พืชสงวน

**พืชสงวน** คือพืชที่รัฐมนตรีประกาศกำหนดให้เป็นพืชสงวน ตามมาตรา 29 ในพระราชบัญญัติพันธุ์พืช พ.ศ. 2518 และฉบับแก้ไข พ.ศ. 2535 ห้ามมิให้ผู้ใดส่งออกซึ่งพืชสงวน เว้นแต่ได้รับอนุญาตเป็นหนังสือจากรัฐมนตรี และเฉพาะเพื่อประโยชน์ในการทดลอง หรือวิจัยในทางวิชาการเท่านั้น ผู้ใดฝ่าฝืนต้องระวางโทษจำคุกไม่เกินสามปี หรือปรับไม่เกินสี่พันบาท หรือทั้งจำทั้งปรับ

จุดมุ่งหมายที่มีการกำหนดพืชสงวนขึ้น เนื่องจากเกรงว่าหากพันธุพืชที่ดีเหล่านี้ถูกนำ ไปปลูกในต่างประเทศแล้ว ก็จะกลับมาเป็นคู่แข่งทางการค้าได้ จึงห้ามส่งออก พืชสงวนมีทั้งสิ้น 11 ชนิดคือ ทุเรียน ส้มโอ องุ่น ลำไย ลิ้นจี่ มะขาม มะพร้าว กวาวเครือ ทองเครือ สละ และสับปะรด

## อ้างอิง

หมวดหมู่:กฎหมายสิ่งแวดล้อม
อาสนวิหารเนอแวร์

**อาสนวิหารเนอแวร์** () หรือชื่อทางการคือ **อาสนวิหารนักบุญไซริกัสและนักบุญจูลิตตาแห่งเนอแวร์** () เป็นอาสนวิหารของคริสตจักรโรมันคาทอลิก ตั้งอยู่ที่เมืองเนอแวร์ในแคว้นบูร์กอญ-ฟร็องช์-กงเตในประเทศฝรั่งเศส และเป็นโบสถ์ประจำตำแหน่งมุขนายกแห่งเนอแวร์ อาสนวิหารเนอแวร์อุทิศแด่นักบุญไซริกัสและจูลิตตา

อาสนวิหารนี้สร้างระหว่างคริสต์ศตวรรษที่ 10 ถึง 16 ประกอบด้วยมุขสองมุขทั้งด้านหน้าและหลังของตัววัด มุขหนึ่งและแขนกางเขนทางด้านตะวันตกยังคงเป็นสถาปัตยกรรมโรมาเนสก์ ขณะที่อีกมุขหนึ่งทางตะวันออกและทางเดินกลางเป็นสถาปัตยกรรมกอทิกของคริสต์ศตวรรษที่ 14 แต่ทางตะวันออกไม่มีแขนกางเขน ซุ้มทางด้านใต้สร้างในคริสต์ศตวรรษที่ 15 หอขนาดมหึมาที่ตกแต่งอย่างแพรวพราวสร้างเมื่อต้นคริสต์ศตวรรษที่ 16

## อ้างอิง

## แหล่งข้อมูลอื่น

*Location of the cathedral

## ระเบียงภาพ


ไฟล์:Nevers Chevet de la Cathedrale.jpg|มุขด้านหนึ่ง
ไฟล์:Nevers Cathedrale Nef.jpg|ทางเดินกลาง
ไฟล์:Nevers Cathedrale Transept.jpg|แขนกางเขน
ไฟล์:Nevers-chevet-ouest.jpg|มุข
ไฟล์:Nevers Cathedrale Gargoyles.jpg|ปณาลี



หมวดหมู่:สิ่งก่อสร้างในจังหวัดเนียฟวร์
เนอแวร์
หมวดหมู่:คริสต์ศาสนสถานแบบโรมาเนสก์
หมวดหมู่:คริสต์ศาสนสถานแบบกอทิก
หมวดหมู่:อนุสรณ์สถานทางประวัติศาสตร์แห่งฝรั่งเศส
หมวดหมู่:สิ่งก่อสร้างในคริสต์ศตวรรษที่ 14
อำมหิต มร.ริปลีย์

**อำมหิต มร.ริปลีย์** ชื่อภาษาไทยของภาพยนตร์ฮอลลีวู้ดเรื่อง **The Talented Mr. Ripley** นำแสดงโดย แมตต์ เดมอน, จูด ลอว์, กวินเน็ธ พัลโทรว์, เคต แบลนเชตต์, ฟิลิป ซีมัวร์ ฮอฟฟ์แมน, แจ็ค ดาเวนพอร์ต, เจมส์ เรบฮอร์น บทภาพยนตร์และกำกับการแสดงโดย แอนโทนี มิงเกลลา

## เรื่องย่อ
ทอม ริปลีย์ (แมตต์ เดมอน) ผู้ที่ใครเข้าใจผิดว่าเป็นบัณฑิตหนุ่มจากมหาวิทยาลัยพรินซ์ตัน มีความเชี่ยวชาญในการเล่นเปียโน เป็นบุคคลที่ใคร ๆ ก็ต่างชื่นชมในความสามารถและอุปนิสัย ริปลีย์ได้รับการติดต่อจาก เฮอร์เบิร์ต กรีนลีฟ (เจมส์ เรบฮอร์น) มหาเศรษฐีผู้มีกิจการต่อเรือให้ช่วยตามตัว ดิกกี้ (จูด ลอว์) ลูกชายจอมเพลย์บอยที่ใช้ชีวิตเสเพลอยู่ขณะนี้ที่อิตาลี เมื่อริปลีย์ไปถึงก็พบกับดิกกี้อยู่กับแฟนสาวที่ชื่อ มาร์จ เชอร์วู๊ด (กวินเน็ธ พัลโทรว์) ริปลีย์ตีสนิทและพยายามใช้ชีวิตหรูหราตามดิกกี้และมาร์จตามไนท์คลับผับบาร์ต่าง ๆ จนกระทั่งวันหนึ่งที่ทั้งหมดกำลังล่องเรือยอชต์อยู่นั้น ดิกกี้รู้สึกว่าริปลีย์เข้ามายุ่มย่ามในชีวิตตนเองมากไป จึงทะเลาะกัน ที่สุด ริปลีย์เกิดพลั้งมือฆ่าดิกกี้ตาย โดยที่ไม่มีใครรู้ นับตั้งแต่นั้นริปลีย์จึงสวมตัวเป็นดิกกี้ และเปลี่ยนแปลงตัวเองจากหน้ามือเป็นหลังมือ โดยที่เพื่อน ๆ ของดิกกี้ ไม่ว่าจะเป็น เฟร็ดดี้ ไมล์ (ฟิลิป ซีมัวร์ ฮอฟฟ์แมน) หรือ เมเรดิธ เลา (เคต แบลนเชตต์) ก็เพียงแค่ระแคะระคายต่อการหายตัวไปของดิกกี้ แต่ทั้งหมดก็ไม่มีใครรู้ และเชื่อตามริปลีย์หมด แม้กระทั่งเฮอร์เบิร์ตเองก็ตาม จะมีก็เพียงแค่ มาร์จ เท่านั้นที่สงสัยในตัวริปลีย์ แต่ริปลีย์ก็ใช้ทักษะของตนเองเอาตัวรอดไปได้ทุกครั้ง

## เบื้องหลังและความสำเร็จ
The Talented Mr. Ripley ดัดแปลงมาจากนวนิยายชื่อเดียวกันของแพทริเซีย ไฮสมิธ ที่เขียนในปี ค.ศ. 1955 และเคยสร้างเป็นภาพยนตร์มาแล้วครั้งหนึ่งของฝรั่งเศสชื่อ *Plein Soleil* ในปี ค.ศ. 1960 (ชื่อภาษาอังกฤษ *Purple Noon* นำแสดงโดย อแลง เดอลอง) สำหรับในครั้งนี้บทภาพยนตร์ดัดแปลงโดย แอนโทนี มิงเกลลา ผู้กำกับเอง

ฉากหลังของภาพยนตร์เป็นยุคทศวรรษที่ 50 ในสหรัฐอเมริกาและอีกหลายเมืองในอิตาลีเช่น โรม และ เวนิส ซึ่งภาพยนตร์ก็ได้ไปถ่ายทำในสถานที่เหล่านั้น ที่ซึ่งมีสถาปัตยกรรมและสภาพแวดล้อมที่สวยงาม

อีกหนึ่งที่เป็นจุดเด่นของภาพยนตร์เรื่องนี้ คือ ดนตรีประกอบที่เป็นดนตรีในแนวแจ๊สภาษาอิตาเลียน ที่ทั้งดิกกี้ และ ริปลีย์ ร่วมร้องกันในผับ

ภาพยนตร์ได้นักแสดงที่มีชื่อเสียงมากมายมาร่วมแสดง ซึ่งในแต่ละตัวละครได้บทที่ไม่ยิ่งหย่อนไปกว่ากัน โดยเฉพาะการแสดงของ จูด ลอว์ ที่รับบท ดิกกี้ กรีนลีฟ ลูกชายมหาเศรษฐีจอมเพลย์บอย ที่ได้มีชื่อชิงรางวัลออสการ์ สาขานักแสดงสมทบชายยอดเยี่ยมด้วย

นอกจากนี้แล้วยังได้เข้าชิงรางวัลออสการ์อีกหลายสาขา ทั้ง บทภาพยนตร์ดัดแปลงยอดเยี่ยม, ดนตรีประกอบยอดเยี่ยม, ออกแบบเครื่องแต่งกายยอดเยี่ยม และรางวัลลูกโลกทองคำอีก 5 สาขา ทั้ง นักแสดงนำชายยอดเยี่ยม, นักแสดงประกอบชายยอดเยี่ยม, ภาพยนตร์ดราม่ายอดเยี่ยม, ดนตรีประกอบยอดเยี่ยม และผู้กำกับยอดเยี่ยม

ในปี ค.ศ. 2002 Ripley's Game ซึ่งเป็นนิยายเกี่ยวกับ ทอม ริปลีย์ เล่มที่3 ต่อจาก The Talented Mr.Ripley และ Ripley Underground ได้ถูกสร้างขึ้นใหม่อีกครั้ง โดยมี จอห์น มัลโควิช รับบทเป็น ทอม ริปลีย์ (ครั้งแรกสร้างในปี 1977 ชื่อ The American Friend มี เดนนิส ฮอปเปอร์ รับบทเป็น ทอม ริปลีย์)

## อ้างอิง
* [ข้อมูลภาพยนตร์จาก[IMDb]]

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2542
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่มีฉากในโรม
หมวดหมู่:ภาพยนตร์ที่ถ่ายทำในประเทศอิตาลี
อัลเลน สไนเดอร์

**อัลเลน สไนเดอร์** (; ) เป็นตัวละครลับจากเกม *[[สตรีทไฟท์เตอร์]] ภาค EX* ที่เกิดจากการการร่วมมือของบริษัท *[[แคปคอม]]* และบริษัท *Arika*

## ประวัติตามท้องเรื่อง
**อัลเลน สไนเดอร์** เป็นนักคาราเต้ชาวสหรัฐที่เคยพ่ายแพ้ให้กับ *[[เคน มาสเตอร์]]* อย่างไม่เป็นท่า ทั้งยังถูกสบประมาทว่าเป็นเพียง"ปลาตัวใหญ่ที่สุดของบ่อน้ำ" ต่อมา เขาจึงหมายเอาชนะ เคน เพื่อกู้ชื่อเสียงของตนให้ผงาดขึ้นมาอีกครั้ง

จากคำสบประมาทของเคน ส่งผลให้อัลเลนได้ฝึกฝนและพัฒนาเทคนิคใหม่ที่มีพื้นฐานมาจากเคน อย่างเช่น ท่าไม้ตายโซลฟอร์ซที่ดัดแปลงมาจากฮาโดเคน และไรซิ่งดราก้อนที่ดัดแปลงมาจากโชริวเคน อัลเลนเริ่มท่องไปในโลกยุทธจักรเพื่อพิสูจน์ว่าเขามิได้เป็น"ปลาตัวใหญ่ที่สุดของบ่อน้ำ" หากแต่เป็น "ปลาตัวใหญ่ที่สุดในมหาสมุทร"

## ข้อมูลจำเพาะ
* **ชื่อ** : อัลเลน สไนเดอร์ (Allen Snider)
* **สัญชาติ** : 
* **วันเดือนปีเกิด** : ไม่ระบุแน่ชัด
* **ส่วนสูง** : ไม่ระบุ
* **น้ำหนัก** : ไม่ระบุ
* **กรุ๊ปเลือด** : ไม่ระบุ
* **ท่าไม้ตาย** : *โซลฟอร์ซ*, *ไรซิ่ง ดราก้อน*, *จัสติค ฟิสต์* และ *โวลท์ติ้งคิก*
* **ซุปเปอร์คอมโบ** : *ไฟร์เยอร์ฟอร์ซ* และ *ทริปเปิ้ลเบรก*

## ข้อมูลเพิ่มเติม
จากการที่ **อัลเลน สไนเดอร์** มีรูปแบบการโจมตีขั้นพื้นฐานและท่าไม้ตายต่างๆใกล้เคียงกับ *[[ริว]]* และ *[[เคน มาสเตอร์|เคน]]* ส่งผลให้ อัลเลน สไนเดอร์ เป็นหนึ่งในตัวละครที่มีผู้นิยมใช้เล่นในเกมต่อสู้อยู่บ่อยครั้ง ในสมัยนั้น (เช่นเดียวกับ *[[ไคริ]]* )

## อ้างอิง

* นิตยสารเกมแม็ค (สนพ.อนิเมทกรุ๊ป)
* นิตยสารเมก้า (สนพ.วิบูลกิจ)

## แหล่งข้อมูลอื่น
* ข้อมูลที่เกี่ยวข้องกับ "อัลเลน สไนเดอร์" 
* Official English Website

หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวอเมริกัน
แร่กลีบหินขาว

**แร่กลีบหินขาว** หรือ **มัสโคไวท์** () คือ แร่กลีบหิน (mica) ชนิดหนึ่ง ส่วนใหญ่สีขาว มีลักษณะเด่นคือเป็นแร่แผ่น มีความวาวแบบแก้ว โปร่งใสถึงโปร่งแสง จัดอยู่ในกลุ่มแร่ฟิลโลซิลิเกต (phyllosilicate)

## ชื่อแร่

มาจากชื่อแร่ Muscovy – glass เนื่องจากครั้งหนึ่งเคยใช้แร่นี้แทนแก้วใน รัสเซีย ส่วน mica มาจากภาษาละตินหมายถึง ความมันแวววาว (Shine)

## คุณสมบัติทางฟิสิกส์

รูปผลึกระบบโมโนคลินิก เป็นแผ่นบาง ๆ ซ้อนกันจนหนา รูปหกเหลี่ยม บางทีก็มีลักษณะกลม ๆ และเป็นเกล็ดขนนก อาจจะมีผลึกขนาดเล็กมากและมีเนื้อสมานแน่น แนวแตกเรียบสมบูรณ์มากจนผลึกจะถูกลอกออกเป็นแผ่นบาง ๆ ได้ แผ่นแร่จะโค้งงอได้และกลับที่เดิมได้ แข็ง 2 – 2.5 ถ.พ. 2.76 – 3.1 วาวแบบแก้วและแบบใยไหมหรือแบบมุก โปร่งใสและไม่มีสีเมื่อเป็นแผ่นบาง ๆ สำหรับแร่ที่ซ้อนกันหนา ๆ จะโปร่งแสงและมีสีต่าง ๆ กัน คือ สีเหลือง น้ำตาล เขียว และแดง

## คุณสมบัติทางเคมี

สูตรเคมี Kal2(AlSi3O10)(OH)2 อาจจะมีเหล็ก แมกนีเซียม แคลเซียม โซเดียม ลิเทียม ฟลูออลีน และไทเทเนียม ปนอยู่จำนวนเล็กน้อยไม่ผุสลายด้วยกรด เผาในหลอดทดลองปิดจะมีน้ำเกาะข้างหลอด

## ลักษณะเด่นและวิธีตรวจ

ดูแนวแตกเรียบที่แยกได้เป็นแผ่น ๆ และสี แตกต่างจากโฟลโกไพต์ตรงที่ไม่มีปฏิกิริยากับกรดกำมะถัน และแตกต่างจากเลพิโดไพต์ตรงที่ไม่ให้เปลวไฟสีแดงเข้มของธาตุลิเทียม

## การเกิด

เป็นแร่ที่ประกอบหินสำคัญตัวหนึ่ง พบในหินอัคนีจำพวกหินแกรนิต ไซอีไนต์ หินเพกมาไทต์ นอกจากนี้ ยังพบในหินแปรพวกไนส์และชิสต์ ในหินชิสต์นี้บางทีจะพบแร่เป็นเส้นใยขนาดเล็ก มีความวาวแบบใยไหมซึ่งไม่ใช่คุณสมบัติที่แท้จริงของมันเรียกว่า เซริไซต์ ซึ่งเกิดจากการเปลี่ยนแปรสภาพ (alteration) ของเฟลด์สปาอาจเกิดจากการผุสลายของแร่อื่น ๆ ได้ เช่น โทแพซ ไคยาไนต์ สปอดูมีน แอนดาลูไซต์ และสแคโพไลต์ (scapolite) ผลึกของมัสโคไวต์ในหินแกรนิตและหินเพกมาไทต์จะมีขนาดใหญ่และ มักจะเกิดอยู่ร่วมกับควอรตซ์และเฟลด์สปาร์ ทัวร์มาลีน เบริล การ์เนต อะพาไทต์ และฟลูออไรต์ 
แร่ที่มีส่วนประกอบอย่างเดียวกับเคโอลิไนต์แต่มีโครงสร้างต่างกัน คือ ดิกไคต์ และนาไครต์ ซึ่งไม่ได้เป็นส่วนสำคัญของแหล่งดินทั่วไป

## แหล่งที่พบในประเทศไทย

ในประเทศไทย พบที่ จังหวัดนครศรีธรรมราช และในแหล่งหินแกรนิต เพกมาไทต์ทั่วประเทศ เป็นตัวแร่สำคัญที่พบเสมอในทรายทั่วไป ทำให้ดูวาววับ

## ประโยชน์

ใช้ทำเป็นฉนวนไฟฟ้า ทำเป็นวัตถุโปร่งใสในการทำตะเกียงและเตา เศษของไมกาที่เหลือจากการทำฉนวนจะถูกนำมาใช้ทำกระดาษปิดฝาผนัง ทำให้ผนังมีความแวววาวขึ้น ใช้ผสมกับน้ำมันทำเป็นตัวหล่อลื่น เป็นตัวนำความร้อนที่เลวจึงใช้ทำวัตถุทนไฟ

## อ้างอิง
* http://www.dmr.go.th/main.php?filename=muscovite 
* http://mindat.org/min-2815.html Muscovite mineral information and data Mindat
* http://webmineral.com/data/Muscovite.shtml Muscovite Mineral Data Webmineral
* http://rruff.geo.arizona.edu/doclib/hom/muscovite.pdf Handbook of Mineralgy

## แหล่งข้อมูลอื่น

หมวดหมู่:แร่โพแทสเซียม
หมวดหมู่:แร่อะลูมิเนียม
หมวดหมู่:แร่ไฮดรอกไซด์
หมวดหมู่:แร่ซิลิเกต
พระเจ้าวรวงศ์เธอ พระองค์เจ้าสุทธวงษวิจิตร

**พระเจ้าวรวงศ์เธอ พระองค์เจ้าสุทธวงษวิจิตร** [สุด-ทะ-วง-วิ-จิด] บ้างออกพระนามว่า **สุทธพงศพิจิตร** (16 มีนาคม พ.ศ. 2450 – 20 กุมภาพันธ์ พ.ศ. 2546) เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ประสูติแต่หม่อมเจ้าประสงค์สม บริพัตร

## พระประวัติ
พระเจ้าวรวงศ์เธอ พระองค์เจ้าสุทธวงษวิจิตร เรียกโดยลำลองว่า "ท่านพระองค์หญิงกลาง" หรือ "ท่านพระองค์กลาง" ประสูติเมื่อวันที่ 16 มีนาคม พ.ศ. 2449 (แบบสากล คือ พ.ศ. 2450) เป็นพระบุตรพระองค์ที่สามและเป็นพระธิดาพระองค์ที่สองในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร เมื่อแรกประสูติมีพระนามว่า **หม่อมเจ้าสุทธวงษวิจิตร** ครั้นในปี พ.ศ. 2454 พระบาทสมเด็จพระมงกุฎเกล้าเจ้าอยู่หัว มีพระบรมราชโองการ โปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมเจ้าประสงค์สมเป็น *พระเจ้าวรวงศ์เธอ พระองค์เจ้า* ทั้งสาย

ในการพระราชพิธีเฉลิมพระราชมณเฑียรพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้พระองค์เจ้าและหม่อมเจ้า พระราชนัดดาในรัชกาลที่ 4 และ 5 เชิญทั้งเครื่องเฉลิมพระราชมณเฑียร และเครื่องราชูปโภค ทั้งหมด 16 องค์ พระบาทสมเด็จพระปกเกล้าเจ้าอยู่หัว ทรงยืนกลาง สมเด็จพระนางเจ้ารำไพพรรณี พระบรมราชินี ทรงยืนเบื้องขวาพระองค์ แวดล้อมด้วยพระราชนัดดาในรัชกาลที่ 4 และ 5 ทรงเชิญเครื่องเฉลิมพระราชมณเฑียร ทั้งนี้พระเจ้าวรวงศ์เธอ พระองค์เจ้าสุทธวงศ์วิจิตร พระราชนัดดาในรัชกาลที่ 5 เชิญพระแสงดาบฝักทองเกลี้ยง
[thumb|แถวหน้าจากซ้ายไปขวา [หม่อมเจ้าดวงทิพโชติแจ้งหล้า อาภากร|หม่อมเจ้าดวงทิพโชติแจ้งหล้า รพีพัฒน์ เชิญศิลาบด พระเจ้าวรวงศ์เธอ พระองค์เจ้าสุทธวงศ์วิจิตร เชิญพระแสงดาบฝักทองเกลี้ยง พระบาทสมเด็จพระปกเกล้าเจ้าอยู่หัว สมเด็จพระนางเจ้ารำไพพรรณี พระบรมราชินี พระเจ้าวรวงศ์เธอ พระองค์เจ้าศิริรัตนบุษบง เชิญพระแสงขรรค์องค์น้อย พระวรวงศ์เธอ พระองค์เจ้ามยุรฉัตร ทรงอุ้มไก่แจ้ขาว และเชิญทานพระกรศักดิ์สิทธิ์ หม่อมเจ้าสุริยนันทนา สุริยง ทรงอุ้มวิฬาร์ หม่อมเจ้าแขไขจรัสศรี เทวกุล เชิญพานพระกล้อง]]

พระเจ้าวรวงศ์เธอ พระองค์เจ้าสุทธวงษวิจิตร สิ้นพระชนม์เมื่อวันที่ 20 กุมภาพันธ์ พ.ศ. 2546 สิริพระชันษา 95 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ขณะทรงดำรงพระอิสริยยศเป็น *สมเด็จพระบรมโอรสาธิราชฯ สยามมกุฎราชกุมาร* เสด็จพระราชดำเนินพร้อมด้วยสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี และพระวรวงศ์เธอ พระองค์เจ้าวิมลฉัตร ไปในการพระราชทานเพลิงพระศพ ณ พระเมรุ วัดเทพศิรินทราวาสราชวรวิหาร เมื่อวันที่ 17 พฤษภาคม ปีเดียวกัน

## พระเกียรติยศ
### พระอิสริยยศ
* หม่อมเจ้าสุทธวงษวิจิตร (16 มีนาคม พ.ศ. 2450 – 6 มกราคม พ.ศ. 2454)
* พระเจ้าวรวงศ์เธอ พระองค์เจ้าสุทธวงษวิจิตร (6 มกราคม พ.ศ. 2454 – 20 กุมภาพันธ์ พ.ศ. 2546)

### เครื่องราชอิสริยาภรณ์
 

 

## พงศาวลี



## อ้างอิง

หมวดหมู่:พระเจ้าวรวงศ์เธอ
หมวดหมู่:พระองค์เจ้าหญิง
หมวดหมู่:พระองค์เจ้ายก
หมวดหมู่:ราชสกุลบริพัตร
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ลี้ภัยชาวไทย
หมวดหมู่:ราชสกุลไชยันต์